text: Frifundet for tumult ved Seebach-koncert
  18 maj 2015 kl. 15.40
  Alle ville have fat i en Rasmus Seebach-trøje ved en koncert. Men nu er en mor og datter erklæret uskyldige i den efterfølgende tumult.
  Ved en Rasmus Seebach-koncert i Fredericia blev der kastet Rasmus Seebach-trøjer ned fra scenen. Dem ville mange gerne have fat i ? så mange, at der efterfølgende opstod tumult.
  Bagefter blev en mor og hendes datter tiltalt for have revet en ung kvinde i håret og i øvrigt at været voldelig mod hende.
  I byretten i Kolding blev de idømt 60 dages ubetinget fængsel hver.
  Men landsretten frikendte de to mandag.
  - Der var noget divergerende forklaringer om hændelsesforløbet, og det var en fornøjelse som forsvarer at konstatere, at landsretten stod vagt om princippet om, at enhver rimelig tvivl skal komme den tiltalte til gode, skriver Grith Stage i en mail til Ritzau.
  